Jensens Fiskerestaurant i Sæby skal finde et nyt navn. Det afgjorde Højesteret fredag middag.

Desuden skal Sæby Fiskehal, som driver Jensens Fiskerestaurant, betale 200.000 kr. til Jensens Bøfhus for krænkelse af varemærkerettigheder og for at bruge det logo, som blev forbudt ved Sø- og Handelsrettens dom sidste år.

Jeg er fuldstændig rystet. Hvis jeg havde vidst, at det skulle være så besværligt, da jeg åbnede restauranten for 13-14 år siden, havde jeg bare valgt et andet navn. Jacob Jensen, ejer af Jensens Fiskerestaurant

- Jeg er fuldstændig rystet. Hvis jeg havde vidst, at det skulle være så besværligt, da jeg åbnede restauranten for 13-14 år siden, havde jeg bare valgt et andet navn, siger Jacob Jensen, som ejer Jensens Fiskerestaurant.

Dommen koster fiskerestauranten en halv million kroner

Han fortæller, at sagen får langt større økonomiske konsekvenser end de 200.000 kr., Jensens Bøfhus skal have i vederlag. Med sagsomkostninger og navneændring bliver det til næsten 500.000 kr.

Det er bøfkæden, som har knap 50 restauranter i Danmark, Sverige, Norge og Tyskland, der har trukket Jensens Fiskerestaurant i retten.

Sidste år var sagen i Sø- og Handelsretten, og her fik Jensens Fiskerestaurant lov til at beholde sit navn. Dog skulle ejeren ændre logoet, så der ikke længere stod restaurant og Jensen ikke var specielt fremhævet. Derfor står der nu Jensens Fisk på restaurantens facade og hjemmeside.

Læs også : Højesterets dom

Restaurantejer forstår ikke at bøfkæden føler sig truet

Men Jensens Bøfhus var utilfreds med dommen og ankede til Højesteret, hvor de nu har fået medhold.